recursal/SuperWikiNEXT-32B huggingface dataset:
**Bovški sir** on slovenialainen lampaanmaidosta valmistettava juusto.

Bovški sir -juustoa on perinteisesti valmistettu Bovecin kaupungin ympäristössä Slovenian luoteisosassa. Ensimmäinen maininta juustosta historiallisissa lähteissä on juustojen hinnastosta italialaisesta Udinen kaupungista vuodelta 1756. Nykyisin juustolla on Euroopan unionin nimisuojajärjestelmän mukainen suojattu alkuperänimitys.

Bovški sir valmistetaan *Bovška Ovca* -rotuisten lampaiden maidosta. Säännökset sallivat viidenneksen maidosta olevan lehmän- tai vuohenmaitoa. Juustoa valmistettaessa maito lämmitetään 35–36°C lämpötilaan, jolloin siihen lisätään juoksute. Juustomassa pilkotaan ja puristetaan käsin. Lopputulos pilkotaan vielä kuparilangalla, jonka jälkeen juusto muotitetaan. Muutaman tunnin puristamisen jälkeen juusto suolataan joko kuivana, tai suolaliemessä. Juusto kypsyy vähintään kaksi kuukautta, tai jopa kaksi vuotta.

Valmiilla juustolla on sileä ja harmaa tai ruskea kuori. Juuston sisältö on harmaata tai vaalean keltaista.

Lähteet
-------

1. 1 2 3  Catherine Donnelly: *The Oxford companion to cheese*, s. 80. Oxford University Press, 2016. ISBN 9780199330881. (englanniksi)
**Chalkiópouloi** (kreik. Χαλκιόπουλοι) on Kreikan kylä, joka kuuluu hallinnollisesti Amfilochían kuntaan, Aitolia-Akarnanian alueyksikköön ja Länsi-Kreikan alueeseen. Kylän väkiluku on 53 (vuonna 2011).

Chalkiópouloin kylä sijaitsee Manner-Kreikan länsiosissa Kremastán tekojärven länsipuolella noin 58 kilometriä pohjoiseen Agríniosta. Chalkiópouloi muodostaa myös laajemman kyläyhdyskunnan (Τοπική Κοινότητα Χαλκιοπούλων, *Topikí Koinótita Chalkiopoúlon*), johon kuuluvat varsinaisen Chalkiópouloin kylän lisäksi kylät Ágioi Theódoroi, Ágios Minás, Ágios Vlásios, Agrapidókampos, Néo Chalkiópoulo, Prosília ja Xomerí. Koko yhdyskunnan väkiluku on 827.

Aiemmin kylä kuului Ínachoksen kuntaan ja vuodesta 2011 lähtien Amfilochían kunnan Ínachoksen kunnallisyksikköön.

Lähteet
-------

1. 1 2 3 4  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 25.12.2013. Viitattu 1.9.2014. (kreikaksi)
**Chalon-sur-Saône** ([ʃalɔ̃ syʁ soːn], Fr-Paris--Chalon-sur-Saône.ogg kuuntele**(ohje)**) on Ranskan kunta Burgundin hallintoalueen Saône-et-Loiren departementissa. Noin 44 500 asukkaallaan se on departementtinsa suurin ja Burgundin alueen toiseksi suurin kunta Dijonin jälkeen. Se on osa vuonna 2004 muodostettua 38 kunnan yhteenliittymää *Communauté d'agglomération Le Grand Chalon*, jonka yhteinen asukasluku on noin 110 000.

Nimensä mukaisesti Saône-joen varrelle rakentunut kaupunki sijaitsee 341 kilometriä Pariisista kaakkoon, 202 kilometriä Genevestä koilliseen ja 127 kilometriä Lyonista pohjoiseen. Chalonin naapurikunnat ovat pohjoisessa Fragnes, koillisessa Crissey, idässä Châtenoy-en-Bresse ja Saint-Marcel, etelässä Lux, lounaassa Saint-Rémy, lännessä Châtenoy-le-Royal ja luoteessa Champforgeuil.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäiset artikkelit: fr:Chalon-sur-Saône & en:Chalon-sur-Saône
**Chalkeío** (kreik. Χαλκείο, kath.kreik. Χαλκείον, *Chalkeíon*), myös **Chalkí** (Χαλκί tai Χάλκη) tai **Tragaía** (Τραγαία), on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 368 (vuonna 2011).

Venetsialaisaikainen Gkratsían eli Barótsin torni Chalkeíossa.
Chalkeíon kylä sijaitsee Náxoksen saaren keskellä Tragaían laaksossa Zas-vuoren pohjoispuolella, noin 16 kilometriä itäkaakkoon saaren keskuksesta Náxoksen kaupungista. Chalkeío muodostaa myös laajemman kyläyhdyskunnan (Τοπική Κοινότητα Χαλκείου, *Topikí Koinótita Chalkeíou*), johon kuuluvat varsinaisen Chalkeíon kylän lisäksi kylät Ráchi ja Zoodóchos Pigí. Koko yhdyskunnan väkiluku on 543.

Kylän nähtävyyksiin kuuluvat muun muassa bysanttilaisaikainen Pyhän Georgioksen (*Ágios Geórgios Diasorítis*) kirkko sekä venetsialaisaikainen Gkratsían eli Barótsin torni 1600-luvulta.

Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön.

Lähteet
-------

1. 1 2 3 4  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 25.12.2013. Viitattu 1.9.2014. (kreikaksi)
2. 1 2  Χαλκείο *Feel Greece*. Viitattu 1.9.2020.

Aiheesta muualla
----------------

* Kuvia tai muita tiedostoja aiheesta **Chalkeío** Wikimedia Commonsissa
**Erik Innala** (suomalaisittain **Erkki Innala**, 10. heinäkuuta 1908 Nikkala, Haaparanta – 28. toukokuuta 1990 Haaparanta) oli ruotsalainen liikemies, salakuljettaja ja kauppias, joka tunnettiin lisänimellä Mabou-Erik tai Maapu-Erkki.

Innalan vanhemmat olivat Emil Innala (1877–1930) ja Helena Innala (1883–1962, o.s. Innala) Haaparannan Nikkalasta. Heillä oli pieni maatila, jonka toimintaa vanhemmat halusivat Erikin jatkavan. Innala on kertonut, ettei tämä sopinut hänen luonteelleen
eikä työnteko toisen alaisena liioin. Hän halusi toimia itsenäisesti.

Erik Innala työskenteli nuoruudessaan lohenkalastajana Tornionjoella vuodesta 1933 lähtien. Hän harjoitti kalastusta ja laitonta rajakauppaa eli *joppausta* Riskilän saarelta (Lilla Sarvi) käsin. Toinen maailmansota synnytti vilkkaat markkinat Suomen ja Ruotsin välille. Innala hankki alkupääomansa työskentelemällä lohta Suomesta Ruotsiin rahtaavan liikemiehen, Kalle Lindrothin, palveluksessa.

Lohikauppaan liittyi säännöstelyn alaisten tuotteiden laiton tuonti Ruotsista Suomeen. Keskeistä Innalan liiketoiminnan alkuvaiheissa oli teuraseläinten osto ja lihanvälitys. Hän sai lisänimensä *Mabou-Erik* (suomalaisittain *Maapu-Erkki*) Ruotsista suurissa erissä salakuljettamansa Mabou-merkkisen kahvinkorvikkeen mukaan.
Innala perusti myöhemmin Haaparannalle ICA-ketjun tavaratalon, ICA Innalan. Salakuljetus oli tuottanut tarvittavan pääoman.

Lähteet
-------

* Guds gåvor till fattiga fiskare *bottenviken.se*. Viitattu 1.5.2016.
* Peura, Kaija & Peura, Paavo: *Joppareita, tullihurttia ja rajakyyliä: salakuljetusta Tornionlaaksossa sodan jälkeen*. Pello: Jopparien perinneyhdistys, 2001. ISBN 952-5271-05-6.

### Viitteet

1. 1 2 3 4  Guds gåvor till fattiga fiskare *bottenviken.se*. Viitattu 1.5.2016.
2. 1 2  Peura & Peura 2001, 152
3. ↑  Peura & Peura 2001, 153

Kirjallisuutta
--------------

* Ersson, Boris: Smugglarkungen Mabo-Erik: "I Himlen Finns Inga Tullare".  *Haparandabladet*, 8.8.1986, s. 4-5.  (ruotsiksi)
* Ersson, Boris: *Smuggling : berättelser om lurendrejeri och varusmuggling*. Stockholm: Sjöhistoriska museet, 1994. ISBN 91-85268-56-9. (ruotsiksi)
* Ersson, Boris: Tein yhteistyötä tullin kanssa. (kohdehenkilö Erik Innala, Mabo-Erik) *Haparandabladet*, 11.8.1986, s. 12–13.
* Jermo, Aake: *Kun kansa eli kortilla: reportaasi lähimenneisyydestä*, s. 123. Otava, 1974. ISBN 951-1-01651-2.
* Nykänen, Harri (toim.): *Rööperi: Rikoksen vuodet 1955–2005*, s. 217–218. Helsinki: Johnny Kniga, 2005. ISBN 951-0-29300-8.

Aiheesta muualla
----------------

* Mabou-kahvinkorvikkeen mainos
**Janne Kaske** (s. 12. toukokuuta 1986 Porvoo) on suomalainen golfammattilainen. Kaske edusti Suomen maajoukkuetta vuosina 1998–2009 ja aloitti ammattiuran vuonna 2010. Hän asustaa Bangkokissa ja keskittyy urallaan erityisesti aasialaisiin golfturnauksiin. Vuonna 2019 hän tuli toiseksi Asian Tourin Maekyung Openissa, hävittyään korealaiselle Taehee Leelle.

Ura
---

Kaske aloitti ammattilaisuransa vuonna 2010, sijoituttuaan vuonna 2009 maailmanlaajuisissa amatöörien golf-tilastoissa sijalle 49. Vuonna 2015 Kaskesta tuli ensimmäinen suomalaispelaaja, joka on voittanut Asian Development Tourin. Vuonna 2016 hän sai oikeuden pelata Asian Tourissa sekä PGA Tour Chinassa ja vuonna 2017 hän sai paikan Volvo China Openissa. Vuonna 2019 hän sijoittui toiseksi Asian Tourin Maekyung Openissa ja voitti uransa siihen mennessä suurimman rahapalkinnon.

Kasken sponsoreina toimivat muun muassa thaimaalainen suurpanimo Singha ja japanilainen urheiluvälinevalmistaja Honma. Singhan kanssa tehty sopimus ei ole tavanomainen, sillä sopimusta on kuvailtu käytännössä ikuiseksi.

Lähteet
-------

1. ↑  Janne Kaske elää golfille 24/7 *Fore!*.  28.9.2016. Viitattu 5.6.2019.
2. ↑  timo.pasanen@media.fi: Janne Kaske pelasi huippukierrokset Koreassa käydyssä kisassa *Uusimaa*. Viitattu 5.6.2019.
3. ↑  About *Janne Kaske*. Viitattu 5.6.2019. (englanniksi)
4. ↑  Janne Kaske | GoGolf *www.gogolf.fi*. Viitattu 5.6.2019.
5. ↑  Juha Hölttä: Thaimaan "Hartwall" sponsoroi Janne Kaskea - "Ei ole hoppua tulla pois Aasiasta" *ESS.fi*.  4.8.2017. Viitattu 5.6.2019.

Aiheesta muualla
----------------

* Janne Kasken viralliset kotisivut
**Aigiroessa** (m.kreik. Αἰγιρόεσσα, lat. *Aegiroessa*) oli antiikin aikainen kaupunki ja kaupunkivaltio (*polis*) Aioliissa nykyisen Turkin alueella.

Aigiroessan historiasta ei tiedetä juuri mitään, eikä myöskään sen sijaintipaikkaa tunneta. Sen olemassaolo tiedetään lähinnä Herodotokselta, joka mainitsee sen yhtenä Aioliin kahdestatoista kaupungista (*dodekapolis*). Kaupunki on ollut olemassa poliksena ainakin molemmin puolin 400- ja 300-lukujen vaihdetta eaa. Aigiroessan on ehdotettu sijainneen lähellä Smyrnaa nykyisen Belkahven paikalla. Kaupungin nimeä on ehdotettu myös Elaian kaupungin varhaisemmaksi nimeksi.

Lähteet
-------

1. 1 2  Hansen, Mogens Herman & Nielsen, Thomas Heine: "802 Aigiroessa", *An Inventory of Archaic and Classical Poleis*. An Investigation Conducted by The Copenhagen Polis Centre for the Danish National Research Foundation. Oxford: Oxford University Press, 2004. ISBN 0-19-814099-1.
2. 1 2  Smith, William: "Aegiroessa", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
3. ↑  Herodotos: *Historiateos* 1.149.
4. ↑  Aigiroessa *Pleiades*. Viitattu 1.2.2018.
**Aigiáli** (kreik. Αιγιάλη; myös *Egiáli*, *Aegiáli*) on Kreikan kylä, joka sijaitsee Amorgóksen saarella. Se kuuluu hallinnollisesti Amorgóksen kuntaan, Náxoksen alueyksikköön ja Etelä-Egean saarten alueeseen. Kylän väkiluku on 261 (vuonna 2011).

Órmos Aigiáliksen kylä ja satama.
Aigiáli sijaitsee Amorgóksen koillisosassa noin 20 kilometriä saaren pääkylästä Amorgóksen kylästä eli Chórasta koilliseen. Varsinainen kylä sijaitsee ylempänä sisämaassa noin kaksi kilometriä saaren länsirannikosta. Kylän ranta-asutus **Órmos Aigiális** (Όρμος Αιγιάλης, väkiluku 147) sijaitsee saaren länsirannikolla luonnonsatamalahdessa. Se on saaren toinen pääsatama Katápolan ohella.

Aigiáli on perinyt nimensä antiikin ajan Aigialen kaupungista, joka sijaitsi läheisen Tholárian kylän Víglassa. Aigiale oli Miletoksen siirtokunta ainakin 200-luvulla eaa. ja yksi saaren kolmesta kaupungista Minoan ja Arkesinen ohella. Aigiálin kylä tuhoutui suuressa tulipalossa vuonna 1835, minkä vuoksi sen rakennuskanta on suhteellisen uutta.

Aigiáli muodostaa myös laajemman kyläyhdyskunnan (Τοπική Κοινότητα Αιγιάλης, *Topikí Koinótita Aigiális*), johon kuuluvat varsinaisen Aigiálin kylän ja Órmos Aigiáliksen lisäksi kylät Ágios Pávlos ja Potamós sekä asumattomat saaret Liadí ja Pláka Liadioú. Koko yhdyskunnan väkiluku on 514. Lähellä Aigiália sijaitsevat Tholárian kylä sekä sen ranta-asutus Paralía Tholaríon.

Lähteet
-------

1. 1 2 3  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Aegiali Beach *greeka.com*. Viitattu 30.5.2016.
3. 1 2  "Amorgos", *Greek Island Hopping 2008*, s. 299–307. Thomas Cook Publishing, 2008. ISBN 978-1-84157-839-2.
4. ↑  Amorgos *Greek Travel Pages*. Viitattu 30.5.2016.

Aiheesta muualla
----------------

* Kuvia tai muita tiedostoja aiheesta **Aigiáli** Wikimedia Commonsissa
**Oleg Aleksandrovič Šatov** (ven. Олег Александрович Шатов, s. 29. heinäkuuta 1990 Nižni Tagil, Venäjän SFNT, Neuvostoliitto) on venäläinen jalkapalloilija. Hän edustaa venäläistä Zenit Pietaria ja on pelipaikaltaan hyökkäävä keskikenttäpelaaja.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Oleg Šatov**.
* Oleg Šatovin tilastot Soccerway-sivustolla (englanniksi)

Venäjän joukkue – Jalkapallon MM-kilpailut 2014
1 Akinfejev |
2 Kozlov |
3 Štšennikov |
4 Ignaševitš |
5 Semjonov |
6 Kanunnikov |
7 Denisov |
8 Glušakov |
9 Kokorin |
10 Dzagojev |
11 Keržakov |
12 Lodigin |
13 Granat |
14 Berezutski |
15 Mogilevets |
16 Ryžikov |
17 Šatov |
18 Žirkov |
19 Samedov |
20 Faizulin |
21 Ionov |
22 Ještšenko |
23 Kombarov |
Valmentaja Capello

Venäjän joukkue – Jalkapallon EM-kilpailut 2016
1 Akinfejev |
2 Šiškin |
3 Smolnikov |
4 Ignaševitš |
5 Neustädter |
6 A. Berezutski |
7 Jusupov |
8 Glušakov |
9 Kokorin |
10 Smolov |
11 Mamajev |
12 Lodigin |
13 Golovin |
14 V. Berezutski |
15 Širokov |
16 Guilherme |
17 Šatov |
18 Ivanov |
19 Samedov |
20 Torbinski |
21 Štšennikov |
22 Dzjuba |
23 Kombarov |
Valmentaja Slutski
Viiva AB on kohtisuoraan viivaan CD nähden, koska kumpikin niiden välisistä kulmista on 90 astetta.
**Kohtisuoralla** (ts. *normaalilla*) tarkoitetaan yleensä kahden suoran tai tason välistä suhdetta, joka muodostaa 90° kulman.

Suoran ja pisteen välinen lyhin etäisyys löytyy mittaamalla pisteen kautta kulkevaa suoran normaalia.
Matemaattisten peruskoordinaatistojen akselit ovat toisiinsa nähden kohtisuorassa. Myös useampiulotteiset tasot ja objektit voivat olla toisiinsa nähden kohtisuorassa, mutta niiden hahmottaminen visuaalisesti on ihmiselle mahdotonta.

Ortogonaalisuus
---------------

Ortogonalisuus on kohtisuoruuden yleistys, jolla on merkitystä matematiikassa, tilastotieteessä, tietojenkäsittelytieteessä ja fysiikassa. 

* Vektorit u ja v ovat ortogonaaliset, jos ne muodostavat suoran kulman, eli *B(u, v) = 0*.
* Vastaavasti funktiot ovat ortogonaaliset, jos niiden sisätulo on nolla.
* Tilastotieteessä riippumattomat muuttujat ovat ortogonaaliset, kun niiden välinen korrelaatio on nolla.

Lähteet
-------

1. ↑  Kivelä, Simo K.: *Algebra ja geometria*. Espoo: Otatieto, 1989. ISBN 951-672-103-6.
Solun runko punaisella värillä: 5. tumake, 15. tuojahaarake, 16. viejähaarake, 19. synapsi, 21. myeliinituppi, 22. Ranvierin kurouma, 23. hermopääte, aksonin haarautunut pää
**Viejähaarake** eli **aksoni** tai **hermosyy** on hermosolun eli neuronin osa, joita on vain yksi neuronia kohti, kun taas tuojahaarakkeita eli dendriittejä on useita yhdessä neuronissa. Aksoni haarautuu loppupäästään ja muodostaa näin useita hermopäätteitä, jotka puolestaan voivat muodostaa synapsin toisen hermosolun tai lihassolun kanssa. Aksoni voi olla joko myelinisoitunut tai myelinisoitumaton. Myelinisoituneessa aksonissa hermoimpulssi kulkee nopeammin kuin myelinisoitumattomassa, koska hermoimpulssi hyppii myeliiniin muodostuneiden Ranvierien kuroumien välillä.

Tuova hermosyy tai afferentti hermosyy on hermosyy, joka tuo viestejä elimistöstä hermokeskuksiin.

Lähteet
-------

1. ↑  Turunen, Seppo: *Biologia: Ihminen*, s. 190. 5.–7. painos. WSOY, 2007. ISBN 978-951-0-29701-8.

Aiheesta muualla
----------------

* Kuvia tai muita tiedostoja aiheesta **Viejähaarake** Wikimedia Commonsissa
**Rintasokeri** on historiallinen nimitys makeisena käytetylle sokerilaadulle. Yleisemmältä nimeltään kyseessä on **kandisokeri**, jota on ollut saatavina Euroopassa 900-luvulta lähtien, alkujaan makeisena. Täsmällisemmin määriteltynä ainoastaan ohrakeitteellä terästettyä kandisokeria voidaan kutsua rintasokeriksi.

Rintasokeri on läpikuultavaa, vaaleaa tai rusehtavaa kovaa ainetta, jota myytiin kiteinä nauhoissa. Vanhoista ajoista kertovissa kirjoissa, kuten Anni Swanin teoksissa, rintasokeria kuvataan lasten keskuudessa suosituksi makeiseksi. Todennäköisesti kyseessä oli ruokosokerin ja juurikassokerin sekoitus, joka kiteytettiin ylikyllästetystä liuoksesta kiteiksi langan ympärille. Toisaalta on esitetty, että yskänlääkkeenäkin käytetty rintasokeri oli alun perin ohrasokeria, jota saatiin haihduttamalla ohrakeitettä yhdessä sokerin, appelsiini- tai sitruunamehun ja viinikiven kanssa. Rintasokerin yskää parantavat ominaisuudet olisivat tällöin liittyneet lähinnä valmistuksessa käytettyyn ohraan.

Rintasokerin nimi viitannee sen lääkkeelliseen käyttöön rintakehän sairauksissa, kuten yskässä ja "rintataudissa" eli keuhkotaudissa. Vastaava termi esiintyy myös saksan kielessä (*Brustzucker*) ja ruotsin kielessä (*bröstsocker*), joista jälkimmäisestä on ensimmäinen maininta Carl Lindhin kirjassa *"Huusz-apotek ock läkie book"* (Wijsingsborg 1675). Latinaksi kyseistä makeista on kutsuttu nimellä *Saccharatum candum*, jota vastaa englannin kielen termi *sugar candy*. Britannian kauppahistoriasta löytyy varhainen maininta vuodelta 1390 *sugar-candysta*, jota valmistettiin liuottamalla valkoista tai ruskeaa sokeria laimeaan kalsiumhydroksidiliuokseen ja antamalla sen kiteytyä.

Kandisokeria käytetään nykyään muun muassa oluen valmistamisessa ja kuumien juomien kuten teen ja kahvin makeuttamiseen.

Lähteet
-------

1. 1 2  Eeva Mäkelä: Karkki syntyi lääkkeeksi *Tiede-lehti 4/2009, juttuarkisto, hae artikkeleja avainsanalla*.  2.4.2009. Sanoma Media Finland Oy. Viitattu 20.8.2015.
2. ↑  Aimo Massinen: AIMO ANNOS: Mikä ihmeen rintasokeri?  24.12.1999. Turun Sanomat. Viitattu 19.4.2008. [vanhentunut linkki]
3. 1 2  Arno Forsius: Rintasokerista ja sen nimestä *saunalahti.fi*.  2003.  Arkistoitu 24.9.2015. Viitattu 19.4.2008.
4. ↑  Dictionary of Traded Goods and Commodities, 1550-1820 (Sugar candy) British History Online. Viitattu 19.4.2008.
5. ↑  Kandisokeri lappo.fi.  Arkistoitu 1.9.2015. Viitattu 20.8.2015.
6. ↑  Iso kandisokeri Nordic Sugar, vähittäistuoteperhe dansukker.fi. Viitattu 20.8.2015.
**Rintamanaisten Liitto r.y.** oli vuosina 1980–2013 toiminut suomalainen järjestö, johon kuului talvisodan, jatkosodan ja Lapin sodan aikana sotatoimialueilla ja rintamilla hoito-, huolto-, viesti-, valvonta-, toimisto- ja siivoustehtävissä lottina, sairaanhoitajina, apusisarina sekä työkomennuksen saaneina toimineita.

Liitto perustettiin 21. syyskuuta 1980 yhdistämään viiden rintamaisten liiton toiminta. Vuonna 2011 Rintamanaisten liittoon kuului 22 paikallista tai alueellista yhdistystä sekä yhdeksän jo purkautuneiden rintamanaisyhdistysten toimintaa jatkanutta kerhoa. Kerhojen jäsenet olivat liittyneet Rintamanaisten Liittoon henkilöjäseninä. Kaikkiaan henkilöjäseniä ja jäsenyhdistysten jäseniä oli vuonna 2011 noin 2 700. Liitto oli myös Naisten Valmiusliiton jäsenyhteisö.

Rintamanaisten Liitto lakkautettiin 6. maaliskuuta 2013 jäsenten iän käytyä korkeaksi. Yhdistysrekisteristä liitto poistettiin 15. huhtikuuta 2013.

Lähteet
-------

1. 1 2  Rintamanaisten Liitto r.y. *Yhdistysrekisterin tietopalvelu*. Helsinki:  Patentti- ja rekisterihallitus. Viitattu 2.7.2023.
2. 1 2 3  Rintamanaisten Liitto ry *Veteraanien perintö – Itsenäinen Isänmaa*. Kadettikunta ry.  Arkistoitu 27.12.2018. Viitattu 2.7.2023.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
Osan vaakuna vuodelta 1783.
**Osa** (ven. Оса́) on kaupunki Permin aluepiirissä Venäjällä. Se sijaitsee Kaman vasemmalla rannalla (Votkinskin tekoallas) 146 kilometriä Permistä lounaaseen. Kaupunki on Osan piirin keskus. Asukkaita on 22 500 henkeä (vuonna 2008).

Vuonna 1591 paikalle perustettiin Novonikolskajan kylä, johon myöhemmin rakennettiin Venäjän itäistä rajaa suojaava linnoitus. Osan kaupunki perustettiin vuonna 1708 ja uudelleen vuonna 1737. Vuonna 1781 siitä tuli Permin lääniin kuuluneen kihlakunnan keskus. 1700-luvulla kaupungin läpi kulki Siperian maantie. Vuonna 1774 sen valtasivat Jemeljan Pugatšovin joukot. 1800-luvun alussa Osasta tuli huomattava maataloustuotteiden kaupan ja Kaman liikenteen keskus. Vuonna 1963 kaupungin lähellä alettiin porata öljyä. Paikkakunnalla on lähinnä elintarvike- ja puunjalostusteollisuutta.

Nähtävyyksiä ovat vuosina 1790–1800 rakennettu klassistinen Neitsyt Marian kuolonuneen nukkumisen katedraali, moskeija 1800-luvun puolivälistä, venäläistyylinen Kolminaisuuden katedraali (1902–1916), vojevodikunnan ja kihlakunnan klassistiset kansliarakennukset (molemmat 1800–1802), virastorakennus (1800–1828), kauppahalli (1800-luvun alku) sekä lukuisat 1800-luvun kauppiastalot. Kaupungissa toimii kotiseutumuseo.

Lähteet
-------

* *Goroda Rossii: entsiklopedija*, s. 336–337. Moskva: Bolšaja Rossijskaja Entsiklopedija, 1994. ISBN 5-85270-026-6.

Aiheesta muualla
----------------

* Osan piiri ja kaupunki Permin aluepiirin sivustolla (Arkistoitu – Internet Archive) (venäjäksi)

Permin vaakuna**Permin aluepiirin kaupungit**
Permin aluepiiriPermin aluepiiri
**Pääkaupunki: Perm**  

Aleksandrovsk |
Berezniki |
Gornozavodsk |
Gremjatšinsk |
Gubaha |
Dobrjanka |
Kizel |
Krasnokamsk |
Krasnovišersk |
Kudymkar |
Kungur |
Lysva |
Nytva |
Ohansk |
Osa |
Otšor |
Solikamsk |
Tšaikovski |
Tšerdyn |
Tšormoz |
Tšernuška |
Tšusovoi |
Usolje |
Vereštšagino
**Osaka Dome** (大阪ドーム) on baseballstadion Japanissa, Osakan kaupungissa. Vuonna 1997 valmistunut stadion oli baseball seura Osaka Kintetsu Buffaloesin kotiareena vuoteen 2004 saakka. Vuodesta 2005 Osaka Domea on käyttänyt Orix Buffaloes, kun Osaka Kintetsu Buffaloes ja Orix BlueWave yhdistyivät.

Elektroniikkayritys Kyocera on ostanut oikeuden areenan nimeen vuonna 2006. Tällöin areenasta puhutaan nimellä Kyocera Dome Osaka. Sopimus on voimassa maaliskuuhun 2014 saakka.

Baseballotteluiden lisäksi areenalla järjestetään myös konsertteja. Osaka Domessa ovat maailmanlaajuisesti tunnetuista artisteista esiintyneet muun muassa Bon Jovi, AC/DC, Céline Dion, The Police, Red Hot Chili Peppers, Madonna, Aerosmith, The Who, The Rolling Stones sekä U2.

Lähteet
-------

1. ↑  KYOCERA DOME IN OSAKA *City Osaka*.  12.8.2015. Japan Experience. Viitattu 9.2.2020. (englanniksi)
2. 1 2  Kyocera Dome Osaka *osaka-info.jp*. Osaka convention & tourism bureau. Viitattu 11.1.2014. (englanniksi)
3. ↑  Kyocera Dome Osaka (京セラドーム大阪) *songkick.com*. Songkick.com, Inc.. Viitattu 11.1.2014. (englanniksi)

Aiheesta muualla
----------------

* Kuvia tai muita tiedostoja aiheesta **Osaka Dome** Wikimedia Commonsissa
Yliopistonkatu 13:ssa sijainnut Ra-Ke suljettiin 16. tammikuuta 2016.
**Muotitalo Ra-Ke** eli **Ra-Kel Oy** oli Turussa vuodesta 1948 vuoteen 2016 toiminut naisten vaatetusliike. Erityisesti morsius- ja juhlapuvuistaan tunnettu liike joutui lopettamaan toimintansa tammikuussa 2016 lähes 70 vuoden jälkeen postimyynnin aiheuttaman kiristyneen kilpailun ja kohonneiden vuokrakustannusten takia. Yrittäjä Rakel Ruokonen palkittiin lokakuussa 2015 kuusi vuosikymmentä kestäneestä urastaan Suomessa ensi kertaa jaetulla Suomen Yrittäjien timanttiristillä.

Muotitalo Ra-Ken perustivat vuonna 1948 sisarukset Rakel ja Rauha Ruokonen. Alun perin tilausompelimona Martin kaupunginosan Stålarminkadulla toiminut liike laajeni valmisvaateteollisuuden nousun myötä vaatteiden vähittäiskauppaan mutta teki pitkään morsiuspukuja omassa ompelimossa. Ensimmäinen liike avattiin Puutarhakadulle, ja vuodesta 1969 Ra-Ke sijaitsi aivan kaupungin keskustassa, ensin 40 vuotta Kauppiaskatu 9:ssä ja viimeiset vuodet Yliopistonkatu 13:ssa.

Ra-Ken menestyksekkäintä aikaa oli 1970-luvun alku, jolloin pitkät iltapuvut nousivat suosioon, kun mentiin hienoihin turkulaisravintoloihin, kuten Kiltaan ja Itämereen. Sittemmin Ra-Ken pukuja nähtiin Linnan juhlissa ja Miss Suomi -kilpailuissa. Viimeisinä vuosina liikkeen 10 000 tuotteesta valtaosa oli kuitenkin arkivaatteita. Ra-Kessa oli parhaimmillaan 33 työntekijää, joista 11 oli ompelijoita.

Loppuaikoina yrityksen omisti 88-vuotias Rakel Ruokonen ja hänen kaksi niin ikään jo eläkeikäistä tytärtään. Heistä Säde Lindholm valittiin vuonna 2011 Turun yrittäjänaiseksi. Yrityksen nimi oli 18. tammikuuta 2012 saakka Leninkiliike Ra-Kel Oy.

Lähteet
-------

1. 1 2 3  Yritys- ja yhteisötietojärjestelmä Patentti- ja rekisterihallitus ja Verohallitus. Viitattu 16.1.2016.
2. 1 2 3 4  Enkvist, Liisa: Kallis vuokra koitui Ra-Ken kohtaloksi (Arkistoitu – Internet Archive), Turun Sanomat 13.1.2016. Viitattu 16.1.2016.
3. 1 2 3  Koskinen, Paula: Legendaarisen Muotitalo Ra-Ken tarina päättyi talousvaikeuksiin – "Olisin toivonut, että olisimme päässeet ohi pahimmasta ajasta", Yle Turku 16.1.2016.
4. 1 2  Uitto, Teija: Juhlapuvut toivat liikkeelle statuksen (Arkistoitu – Internet Archive), Turkulainen 27.10.2011. Viitattu 16.1.2016.
5. ↑  Haarala, Joona: Muotitaloyrittäjän hämmästyttävän pitkä ura palkittiin Turussa, Yle Turku 17.10.2015. Viitattu 16.1.2016.
6. ↑  Yritys- ja yhteisötietojärjestelmä: toiminimi Patentti- ja rekisterihallitus ja Verohallitus. Viitattu 16.1.2016.
Zeid Ra’ad Al Hussein
**Zeid Ra’ad Al Hussein** (arab. زيد ابن رعد الحسين‎, *Zayd ibn Ra‘ad al-Ḥusayn* on jordanialainen aatelinen ja diplomaatti. Hän toimi Yhdistyneiden kansakuntien ihmisoikeuskomissaarina vuosina 2014-2018. Sitä ennen hän toimi Jordanian pysyvänä YK-edustajana New Yorkissa. Hän on rikosoikeuden asiantuntija ja keskittynyt muun muassa konfliktien jälkeiseen jälleenrakennukseen sekä sotarikoksiin. Hän on toiminut myös ydinturvallisuuskysymyksissä ja seksuaalisen hyväksikäytön vastaisissa operaatioissa. Kokemusta hänellä on muun muassa Jugoslavian hajoamissodista.

Zeid otti kantaa myös Yhdysvaltain presidentinvaaleihin 2016 arvostelemalla Donald Trumpin näkemyksiä koskien kidutusta ja vähemmistöjen oikeuksia. Hollantilainen oikeistopopulisti Geert Wilders vastasi usealle poliitikolle esitettyyn jyrkkään kritiikkiin sanomalla prinssin olevan typerys ("utter fool"), ja jatkoi tämän olevan yksi syy lisää hankkiutua eroon Yhdistyneistä kansakunnista. 

Zeidillä on Bachelor of Arts -tutkinto John Hopkins Universitystä sekä filosofian tohtorin arvo Cambridgen yliopistosta. Hänellä on vaimo ja kolme lasta.

Lähteet
-------

1. 1 2  Zeid Ra'ad Al Hussein *United Nations Human Rights Office of the High Commissioner*. Viitattu 14.10.2016.
2. ↑  Pauli Lahti: YK:n ihmisoikeuskomissaari: Trump olisi vaarallinen valinta *YLE Uutiset*.  12.10.2016. Viitattu 14.10.2016.
3. ↑  Tim Sculthorpe: UN chief compares Nigel Farage and Donald Trump to ISIS with a claim they all want to roll back history to a fictional 'perfect past' *Daily Mail*.  6.9.2016.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
Greg Hetson soittamassa Bad Religionin konsertissa vuonna 2010.
**Greg Hetson** (s. 29. kesäkuuta 1961) on yhdysvaltalainen kitaristi. Hän on soittanut useissa eri punk-yhtyeissä, joihin kuuluvat muun muassa Bad Religion, Circle Jerks ja Redd Kros. Hetson syntyi New Yorkin Brooklynissa, mutta on asunut Los Angelesissa kaksivuotiaasta lähtien. Vuonna 2005 Hetson perusti yhdessä Goldfingerin kitaristi Charlie Paulsonin kanssa yhtyeen Black President.

Ura
---

### Circle Jerks

Vuonna 1980 Hetson jätti kitaristin paikkansa punk-yhtye Redd Krossissa perustaakseen Circle Jerksin Black Flag -yhtyeen entisen laulajan Keith Morrisin kanssa. Vuonna 1981 julkaistiin debyytti-LP *Group Sex,* ja yhtye myös esiteltiin losangelesilaisessa dokumentissa *The Decline of Western Civilization* monien muiden sikäläisten punk-yhtyeiden tavoin.

Vuonna 1982 Circle Jerks julkaisi toisen albuminsa *Wild in the Streets*. Albumi ei kuitenkaan myynyt yhtä hyvin kuin yhtyeen tuleva, kolmas albumi *Golden Shower of Hits*, joka julkaistiin 1983.

### Bad Religion

Hetsonin ensimmäinen virallinen Bad Religion -albumi oli *Back to the Known* vuodelta 1984. *Back to the Known* oli Bad Religionin paluu punkjuurilleen progressiivisen *Into the Unknown* -kokeilualbumin jälkeen. Tämän jälkeen yhtye hajosi joksikin aikaa.

Vuonna 1987 Hetson kokosi yhtyeen uudelleen kasaan kutsuen muut jäsenet ympäri maailmaa Los Angelesiin harjoittelemaan uutta levyä varten. Seurauksena yhtye julkaisi laajalti ylistetyn paluualbuminsa *Suffer*. Vuonna 1988 Hetson pakotettiin valitsemaan Circle Jerksin ja Bad Religionin välillä. Hän valitsi Bad Religionin ja soitti muun muassa menestysalbumeilla *No Control*, *Against the Grain* ja *Generator*. Vuonna 1995 Hetson liittyi uudelleen Circle Jerksin. 2014 hän ilmoitti, ettei ole enää Bad Religionin jäsen.

### Black President

Hetson perusti superkokoonpano Black Presidentin Charlie Paulsonin (Goldfinger), Jason Christopherin ja Wade Youmanin (molemmat yhtyeestä Unwritten Law) sekä Christian Blackin (Dee Dee Ramone Band) kanssa. Yhtyeen ensimmäinen albumi *Black President* julkaistiin vuonna 2008.

Aiheesta muualla
----------------

* Bad Religionin laaja fanisivu

Lähteet
-------

1. ↑  Guitarist Greg Hetson Confirms Departure From Bad Religion *Loudwire*. Viitattu 3.9.2018. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
Luutnantti **Anna Aleksandrovna Timofejeva-Jegorova** (Анна Александровна Тимофеева-Егорова, 23. syyskuuta 1916 – 29. lokakuuta 2009) oli neuvostoliittolainen taistelulentäjä, joka ansioitui toisen maailmansodan aikana.

Jegorova toimi 305. lentorykmentissä. Hän aloitti sotalentonsa Polikarpov Po-2 -kaksitasolla, jollaisia käytettiin häirintäpommituksiin. Hänet ammuttiin alas, mutta hän ei vammautunut alassyöksyssä. Hän lensi kaikkiaan 260 taistelulentoa pääosin – vuodesta 1942 lähtien – Iljušin Il-2 -maataistelukoneella muun muassa Krimillä ja Puolassa. Hän johti sodan lopulla 805. maataistelulentorykmenttiä.

Hänen ammuttiin sodan lopulla alas Il-2-koneella lentäessään. Hänen luultiin kuolleen ja häntä ehdotettiin kolmannen Neuvostoliiton sankariksi. Hän kuitenkin jäi saksalaisten vangiksi ja joutui keskitysleiriin, jossa sai hoitoa vammoihinsa vain neuvostoliittolaiselta lääkäriltä Georgi Sinjakovilta. Kun neuvostoliittolaiset vapauttivat keskitysleirin vangit, NKVD:n komissaarit määräsivät vangitut neuvostoliittolaiset sotilaat työleirille, koska sodan aikana vangiksi antautuminen oli rangaistava teko etenkin kommunisteille, johon puolueeseen hän oli liittynyt vuonna 1943.

Vuonna 1961 hänestä kirjoitettiin laaja artikkeli *Literaturnaja gazeta* -lehteen ja vuonna 1965 hän lopulta sai Neuvostoliiton sankarin arvonimen. Sodan aikana hän oli saanut kolme kunniamerkkiä, muun muassa Leninin palkinto.

Aiheesta muualla
----------------

* Noggle, A. A Dance With Death: *Soviet Airwomen in World War II* College Station, Texas A&M University Press, 1994.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat

 |

 |
**Osinko-osake** tarkoittaa osaketta, jolle maksetaan korkeaa tai nousevaa osinkoa. Osinko-osakkeita on **osinkoyhtiöillä**.

Osinko-osakkeella ei ole tarkkaa määritelmää. Osinko-osakkeeksi voidaan sanoa osaketta, jolla on korkea osinkotuotto eli osinko on suuri suhteessa osakkeen hintaan. Osinko-osakkeella voidaan tarkoittaa sitä, että osakeelle on historiassa maksettu tasaista nousevaa osinkoa. Sillä voidaan tarkoittaa myös sellaista osaketta, jonka osingon odotetaan nousevan jatkossa.

Osinko-osakkeita suosivaa sijoitusstrategiaa sanotaan **osinkosijoittamiseksi**. Siinä sijoitetaan korkeaa tai kasvavaa osinkoa maksaviin osinkoyhtiöihin.

Jos yhtiön osinkotaso ei ole kestävä, osingonmaksu osinko-osakkeelle voi lakata. Tästä käytetään nimitystä *osinkoansa* tai *osinkoloukku*.

Katso myös
----------

* Arvo-osake

Lähteet
-------

1. 1 2  Miten määritellään osinko-osake? *Viisas Raha*.  15.5.2020.
2. 1 2 3  Francesco Lavecchia: Mitä on osinkosijoittaminen? *Morningstar FI*. Viitattu 27.1.2022.
3. ↑  Osingonjakopolitiikka, osinkodippi ja osinkoansa – Ota haltuun osinkosijoittamisen keskeisimmät asiat *www.viisasraha.fi*. Viitattu 27.1.2022.

Aiheesta muualla
----------------

* 11 syytä suosia osinkoyhtiöitä
* 3 suurinta osinko-osakkeisiin liittyvää väärinkäsitystä
**Singaporen armenialaiset** ovat Singaporessa asuvia etnisiä armenialaisia. Kauppiaina saapuneet armenialaiset muodostivat pienen, mutta varakkaan vähemmistön brittiläisessä Singaporen siirtokunnassa. Monet heistä tosin muuttivat ulkomaille toisen maailmansodan jälkeen. Nykyisin armenialaisia on Singaporessa joidenkin arvoiden mukaan 80–100.

Historia
--------

Armenialainen kirkko.
Armenialaisia oli muuttanut Etelä- ja Kaakkois-Aasiaan 1600-luvun lopulta lähtien etenkin safavidien Persian alueelta. Kun Stamford Raffles perusti Singaporen brittiläisen siirtokunnan vuonna 1819 paikalle saapui armenialaisia Malakkasta, Penangista, Jaavalta, Chennaista ja Kalkuttasta. Armenialaiset olivat ammatiltaan useimmiten kauppiaita ja he toivat usein mukanaan myös perheensä. Armenialaisista tuli pieni, mutta varakas vähemmistö. 1830- ja 1840-luvuille tultaessa heillä oli jo huomattavia omistuksia Singaporessa. Vuonna 1836 perustettiin Pyhän Gregorios Valontuojan armenialainen kirkko. Kirkko on vanhin edelleen olemassa oleva kirkko Singaporessa. Kirkkoa perustettaessa Singaporessa asui vain 12 armenialaista perhettä.

1880-luvulle tultaessa monet armenialaiset olivat siirtyneet kauppiaista muihin ammatteihin. Osmanien valtakunnassa tapahtuneen armenialaisten kansanmurhan yhteydessä Singaporen armenialaiset perustivat Armenian Relief Fund -rahaston, joka keräsi 8 000 dollaria. Vuonna 1931 armenialaisia oli 81, mikä oli korkein kirjattu armenialaisten lukumäärä Singaporessa. 1930-luvun lama iski armenialaisiin yrityksiin ja toisen maailmansodan aikana japanilaiset miehittivät Singaporen ja armenialaisia internoitiin. Sodan jälkeen monet siirtyivät Isoon-Britanniaan tai Australiaan. Vuonna 1947 armenialaisia oli jäljellä jo niin vähän, että heitä ei väestönlaskennassa laskettu erikseen lainkaan. Nykyisin kaikki Singaporen alkuperäiset armenialaisperheet ovat muuttaneet ulkomaille, joskin maassa asuu joitakin muualta maahan muuttaneita armenialaisia. Erään arvion mukaan Singaporessa asuu nykyisin noin 80–100 armenialaista. Armenialainen kirkko avattiin uudestaan sulkemisen jälkeen vuonna 1996.

Tunnettuja armenialaisia
------------------------

Armenian Street.
Catchick Moses oli mukana perustamassa singaporelaista englanninkielistä ja edelleen julkaistavaa lehteä *The Straits Times* vuonna 1845. Agnes Joaquim tunnetaan Singaporen kansalliskukka *Papilionanthe* Miss Joaquim-lajikkeen jalostajana. Sarkies-suvun veljekset Martin, Tigran, Aviet ja Arshak perustivat puolestaan hotelleja, kuten Raffles Hotel ja Sea View Hotel.

Lähteet
-------

1. 1 2 3 4 5  Gary Dwor-Frecaut: Armenians *Singapore e-Encyclopaedia*. National Library Board Singapore. Viitattu 24.8.2022. (englanniksi)
2. ↑  Sivonen, Seppo: *Aasian kaupunkivaltioiden historia*, s. 96. Gaudeamus, 2006. ISBN 951-662-968-X.
3. 1 2  Corfield, Justin: *Historical dictionary of Singapore*, s. 26-27. Uusi painos. Scarecrow Press, 2011. ISBN 978-0-8108-7387-2. (englanniksi)
4. ↑  Singapore Office of The High Commissioner for Diaspora Affairs. Viitattu 24.8.2022. (englanniksi)
5. ↑  Stephanie Ho: The Straits Times *Singapore e-Encyclopaedia*. National Library Board Singapore. Viitattu 24.8.2022. (englanniksi)
**Jakautumiskerroin (jakaantumiskerroin)** (*P*) kuvaa kemiassa ja farmasiassa aineen (kemiallisen yhdisteen, esimerkiksi lääkeaineen) jakaantumista kahden kosketuksissa olevan ja toisiinsa sekoittumattoman nesteen (yleensä vesifaasin ja orgaanisen faasin) välillä. Jakaantumiskerroin kuvaa aineen liukoisuutta ja affiniteettia kumpaankin liuottimeen. Jakautumiskerroin lasketaan aineen konsentraatioiden suhteesta kumpaankin liuottimeen.

{\displaystyle P={\frac {C\_{\rm {o}}}{C\_{\rm {v}}}}}
missä CO on aineen konsentraatio orgaanisessa (rasva) faasissa ja CV aineen konsentraatio vesifaasissa. Mitä suurempi on jakaantumiskerroin, sitä rasvaliukoisempi aine on. Orgaanisena faasina käytetään yleensä oktanolia. Tällöin jakautumiskertoimesta käytetään nimitystä *oktanoli/vesi-jakautumiskerroin* (*Pow*). Jakautumiskertoimen arvo ilmoitetaan usein logaritmiarvona (Log*P*), koska jakautumiskertoimen vaihteluväli on suuri eri yhdisteillä (*P* = 0,0001 – 100 000). logP-arvo kuvaa aineen rasvaliukoisuutta eli lipofiilisyyttä.

Log*P*-arvolla tarkoitetaan yleensä oktanoli/vesi-jakautumiskerrointa neutraalille muodolle ja se riippuu pH:sta. Aine voi esiintyä ionimuodossa vesifaasissa riippuen vesifaasin pH:sta ja aineen pKa-arvoista. Tällöin jakaantumiseen vaikuttaa aineen ionisoitumattoman muodon lisäksi aineen ionittunut muoto. Jakautumiskerroin, joka ilmaisee ionittuneen että ionittumattoman muodon jakaantumisen, on nimeltään *näennäinen jakautumiskerroin* (*D* tai *Papp*). Logaritmi näennäisestä jakautumiskertoimesta (Log*D* tai log*Papp*) kuvaa aineen jakautumista oktanoli/vesi-faasin kesken tietyssä pH:ssa. Vesifaasina käytetään puskuriliuosta, jonka pH on säädetty haluttuun arvoon.

*D* = *P* hapoilla, kun pH < pKa ja vastaavasti emäksillä, kun pH > konjugaattihapon pKa. Happojen *D*-arvo pienenee, kun pH > pKa ja emästen *D*-arvo pienenee, kun pH < konjugaattihapon pKa, koska silloin veteen liukenevan ionittuneen muodon osuus lisääntyy. Jos oletetaan, että ionittunut muoto ei liukene lainkaan oktanolifaasiin, hapon ja emäksen näennäiset jakautumiskertoimet (log*D*) voidaan laskea kaavoilla:

* {\displaystyle \log D\_{\text{hapot}}\cong \log P+\log \left[{\frac {1}{(1+10^{\mathrm {p} H-\mathrm {p} K\_{a}})}}\right]} ja
* {\displaystyle \log D\_{\text{emäkset}}\cong \log P+\log \left[{\frac {1}{(1+10^{\mathrm {p} K\_{a}-\mathrm {pH} })}}\right]}

Lähteet
-------

1. ↑  Gynther J, Järvinen T.: *Lääkeainekemian perusteet*, s. 10. Farmasian opiskelijayhdistys Fortis, Kuopio, 1996.
2. ↑   "Use of distribution coefficients in quantitative structure-activity relationships"  (Jan 1977). *Journal of Medicinal Chemistry* **20** (1): 53–8. doi:10.1021/jm00211a010. PMID 13215.
3. ↑   "Distribution coefficient, a convenient term for the relation of predictable physico-chemical properties to metabolic processes"  (1988). *Xenobiotica* **18** (3): 331–50. doi:10.3109/00498258809041669. PMID 3289270.
**Jake Cody** on englantilainen pokeriammattilainen. Hän on Roland de Wolfen ja Gavin Griffinin ohella ainoa pelaaja, joka on saavuttanut niin sanotun "Triple Crownin" eli voittanut WSOP-, EPT- ja WPT-turnauksen.

Codyn ensimmäinen suuri turnausvoitto oli EPT Deauvillen pääturnauksen ykköstila tammikuussa 2010. Ykköspalkinto oli 857 000 euroa. WPT-voiton Cody otti elokuussa 2010 Lontoon osakilpailusta. Siinä voittosumma oli 273 873 puntaa. Triple Crown täydentyi 17 kuukaudessa kun hän voitti toukokuun lopussa 2011 WSOP:n 25 000 dollarin sisäänoston kaksinpelin eli heads-upin mestaruuden. Sen ykköspalkinto oli 851 192 dollaria. Cody voitti toukokuussa 2011 myös netissä pelatun PokerStarsin SCOOP-turnaussarjan 2 100 dollarin no limit holdem -turnauksen.

Huhtikuussa 2014 Codyn pokeriuran turnausansiot ylittivät 3,6 miljoonaa dollaria.

Lähteet
-------

1. ↑   : Jake Cody Results The Hendon Mob. Viitattu 8. huhtikuuta 2014.
2. ↑  Jake Cody accomplishes Poker's Triple Crown with WSOP victory highstakesdb.com.  Arkistoitu 8.6.2011. Viitattu 5.6.2011.
3. ↑   : Jake Cody stats The Hendon Mob. Viitattu 8. huhtikuuta 2014.

Aiheesta muualla
----------------

* Jake Cody The Hendon Mob Poker Databasessa (englanniksi)
* Jake Cody Twitterissä
**Danny Vukovic** (s. 27. maaliskuuta 1985 Sydney) on australialainen jalkapalloilija.

Jalkapallomaajoukkue
--------------------

Vukovic debytoi Australian maajoukkueessa 2018. Hän kuului Australian joukkueeseen myös MM-kilpailuissa 2018. Hän on pelannut neljä maaottelua.

Lähteet
-------

1. ↑  National Football Teams

Australian joukkue – Jalkapallon MM-kilpailut 2018
1 Ryan |
2 Degenek |
3 Meredith |
4 Cahill |
5 Milligan |
6 Jurman |
7 Leckie |
8 Luongo |
9 Juric |
10 Kruse |
11 Nabbout |
12 Jones |
13 Mooy |
14 Maclaren |
15 Jedinak |
16 Behich |
17 Arzani |
18 Vukovic |
19 Risdon |
20 Sainsbury |
21 Petratos |
22 Irvine |
23 Rogic |
Valmentaja Van Marwijk

Australian joukkue – Jalkapallon MM-kilpailut 2022
1 Ryan |
2 Degenek |
3 Atkinson |
4 Rowles |
5 Karačić |
6 Tilio |
7 Leckie |
8 Wright |
9 Maclaren |
10 Hrustic |
11 Mabil |
12 Redmayne |
13 Mooy |
14 McGree |
15 Duke |
16 Behich |
17 Devlin |
18 Vukovic |
19 Souttar |
20 Deng |
21 Kuol |
22 Irvine |
23 Goodwin |
24 King |
25 Cummings |
26 Baccus |
Valmentaja Arnold
**Maastohiihdossa** kilpailtiin vuoden 1928 talviolympialaisissa kahdella hiihtomatkalla. Ohjelmassa olivat miesten 18 ja 50 kilometrin matkat. Hiihtoladut kulkivat Sankt Moritzia ympäröivillä kukkuloilla. Kilpailujen 50 km hiihtomatka jäi historiaan säiden ansiosta. Föhn-tuulen lämmittämillä rinteillä lämpötila nousi kilpailun aikana 0 °C:sta 25 °C:een, mikä aiheutti vaikeuksia lumiolosuhteille.

Kaikki mitalisijat menivät Norjaan ja Ruotsiin. Norja saavutti kolmoisvoiton 18 km matkalla ja Ruotsi 50 km matkalla.

Osallistuneet maat
------------------

Maastohiihtokilpailuihin otti osaa 71 urheilijaa 15 maasta.

|  |  |
| --- | --- |
| * Itävalta (1)
* Kanada (2)
* Tšekkoslovakia (6)
* Suomi (7)
* Ranska (8)
* Saksa (5)
* Unkari (1)
* Italia (4)
 | * Japani (5)
* Norja (7)
* Puola (4)
* Ruotsi (6)
* Sveitsi (6)
* Yhdysvallat (3)
* Jugoslavia (6)
 |

Mitalit
-------

| Olympialippu Mitalitaulukko |
| --- |
| **Tapahtuma** | **Kultaa** | **Hopeaa** | **Pronssia** |
| 18 kmtulokset |  Johan Grøttumsbråten (NOR) |  Ole Hegge (NOR) |  Reidar Ødegaard (NOR) |
| 50 kmtulokset |  Per-Erik Hedlund (SWE) |  Gustaf Jonsson (SWE) |  Volger Andersson (SWE) |

Lähteet
-------

1. 1 2 3  Cross Country Skiing at the 1928 Sankt Moritz Winter Games Sports-Reference.  Arkistoitu 12.10.2009. Viitattu 2.3.2017. (englanniksi)
2. 1 2 3  Cross Country Skiing at the 1928 Sankt Moritz Winter Games: Men's 18 kilometres Sports-Reference.  Arkistoitu 4.3.2016. Viitattu 2.3.2017. (englanniksi)
3. 1 2 3  Cross Country Skiing at the 1928 Sankt Moritz Winter Games: Men's 50 kilometres Sports-Reference.  Arkistoitu 3.3.2016. Viitattu 2.3.2017. (englanniksi)

Maastohiihto olympialaisissa
1924 |
1928 |
1932 |
1936 |
1948 |
1952 |
1956 |
1960 |
1964 |
1968 |
1972 |
1976 |
1980 |
1984 |
1988 |
1992 |
1994 |
1998 |
2002 |
2006 |
2010 |
2014 |
2018 |
2022

Maastohiihto talviolympialaisissa 1928
18 km | 50 km


II talviolympialaisten kilpailulajit
Jääkiekko |
Maastohiihto | 
Mäkihyppy | 
Pikaluistelu |
Rattikelkkailu |
Skeleton |
Taitoluistelu |
Yhdistetty  

Näytöslajit:*Sotilaspartiohiihto* |
*Vetohiihto*
**Maastohiihto** oli olympiaohjelmassa ensimmäistä kertaa vuoden 1924 talviolympialaisissa. Ohjelmassa olivat miesten 18 ja 50 kilometrin matkat. Molempien hiihtomatkojen lähtö- ja maalipaikkana oli Chamonix’n olympiastadion. Hiihtoladut kulkivat ympäri Chamonix’ta, Arve-jokea seuraten. Parhaiten maastohiihdon olympiatapahtumissa menestyivät norjalaishiihtäjät, jotka veivät yhtä lukuun ottamatta kaikki jaossa olleet mitalit. Molemmat hiihtomatkat voitti Norjan Thorleif Haug.

Osallistuneet maat
------------------

Maastohiihtokilpailuihin otti osaa 59 urheilijaa 12 maasta. Heistä 15 urheilijaa osallistui sekä 18 että 50 kilometrin matkoille.

|  |  |
| --- | --- |
| * Tšekkoslovakia (6)
* Suomi (5)
* Ranska (8)
* Unkari (3)
* Italia (7)
* Latvia (1)
 | * Norja (5)
* Puola (3)
* Ruotsi (6)
* Sveitsi (7)
* Yhdysvallat (4)
* Jugoslavia (4)
 |

Mitalit
-------

| Olympialippu Mitalitaulukko |
| --- |
| **Tapahtuma** | **Kultaa** | **Hopeaa** | **Pronssia** |
| 18 kmtulokset |  Thorleif Haug (NOR) |  Johan Grøttumsbråten (NOR) |  Tapani Niku (FIN) |
| 50 kmtulokset |  Thorleif Haug (NOR) |  Thoralf Strømstad (NOR) |  Johan Grøttumsbråten (NOR) |

Lähteet
-------

1. 1 2  Cross Country Skiing at the 1924 Chamonix Winter Games Sports-Reference.  Arkistoitu 8.3.2010. Viitattu 2.3.2017. (englanniksi)
2. 1 2  Cross Country Skiing at the 1924 Chamonix Winter Games: Men's 18 kilometres Sports-Reference.  Arkistoitu 10.6.2017. Viitattu 2.3.2017. (englanniksi)
3. 1 2  Cross Country Skiing at the 1924 Chamonix Winter Games: Men's 50 kilometres Sports-Reference.  Arkistoitu 10.6.2017. Viitattu 2.3.2017. (englanniksi)

Maastohiihto olympialaisissa
1924 |
1928 |
1932 |
1936 |
1948 |
1952 |
1956 |
1960 |
1964 |
1968 |
1972 |
1976 |
1980 |
1984 |
1988 |
1992 |
1994 |
1998 |
2002 |
2006 |
2010 |
2014 |
2018 |
2022

Maastohiihto talviolympialaisissa 1924
18 km | 50 km


I talviolympialaisten kilpailulajit
Curling |
Jääkiekko |
Maastohiihto | 
Mäkihyppy | 
Pikaluistelu |
Rattikelkkailu |
Sotilaspartiohiihto |
Taitoluistelu | 
Yhdistetty
**Monilajinen tutkimus** (englanniksi *multispecies studies*) on antropologista tutkimusta, joka tarkastelee ihmisen ja muiden eliölajien yhteenkietoutumisia. Monilajinen tutkimus voidaan sijoittaa posthumanistisen tutkimussuuntauksen alle ja se on lähellä ihmistieteellistä eläintutkimusta. Erona posthumanistiseen tutkimukseen monilajinen tutkimus ottaa etäisyyttä ihmiskeskeisyyteen ja tarkastelee monilajista yhteiseloa muiden lajien näkökulmasta. Monilajisen tutkimuksen tekemisen ja kirjoittamisen tavaksi on muodostunut monilajinen etnografia. Monilajinen tutkimus pyrkii nostamaan esiin elämänmuotoja, jotka ovat aikaisemmin olleet ihmistieteellisen tutkimuksen marginaalissa.

Monilajinen tutkimus lähtee ajatuksesta, että elämä on aina monilajinen kudelma. Myös ihminen on olemukseltaan monilajinen kokonaisuus: vain noin kymmenen prosenttia ihmisen kehosta koostuu soluista, joissa on ihmisgeenejä. Loput ihmiskehosta koostuu bakteereista ja muista pieneliöistä. Ihmislajin olemassaolo ja hyvinvointi on siten tiiviisti sidoksissa muihin lajeihin.  Tarve ymmärtää elämänmuotojen yhteenkietoutumista korostuu ympäristökriisien aikakaudella. Ympäristötuhon kertomusten rinnalla monilajinen tutkimus pyrkii nostamaan esiin esimerkkejä onnistuneesta monilajisesta yhteiselosta ja hahmottelee tapoja elää hyvin.

Monilajinen tutkimus ei ole vakiintunut tutkimussuuntaus, vaan monilajista tutkimusta tehdään monilla eri tieteenaloilla ja eri menetelmin. Keskeistä monilajisessa tutkimuksessa on uudenlaisen tarkkaavaisuuden ja huomioimisen taitojen kehittäminen. Monilajinen tutkimus onkin luonteeltaan kokeilevaa ja menetelmiä kehittävää. Tutkimusta tehdään yhteistyössä mm. taiteilijoiden, aktivistien, alkuperäiskansojen, viljelijöiden ja metsästäjien kanssa.

Lähteet
-------

1. 1 2  S. Eben Kirksey, Stefan Helmreich: The Emergence of Multispecies Ethnography.  *Cultural Anthropology*, 2010, 25. vsk, nro 4, s. 545–576. doi:10.1111/j.1548-1360.2010.01069.x. ISSN 1548-1360. Artikkelin verkkoversio.  en
2. ↑  Minna Santaoja: Ampiaisten valepesien virkkaus monilajisen yhteiselon tunnusteluna.  *Aikuiskasvatus*, 8.6.2021, 41. vsk, nro 2, s. 127–139. doi:10.33336/aik.109322. ISSN 2490-0427. Artikkelin verkkoversio.  fi
3. ↑  Donna J. Haraway: *When Species Meet*. U of Minnesota Press, 2013-11-30. ISBN 978-1-4529-1353-7. Teoksen verkkoversio (viitattu 24.1.2022). en
4. ↑  Anna Lowenhaupt Tsing: *The Mushroom at the End of the World: On the Possibility of Life in Capitalist Ruins*. Princeton University Press, 2015-09-29. ISBN 978-1-4008-7354-8. Teoksen verkkoversio (viitattu 24.1.2022). en
5. ↑  Thom van Dooren, Eben Kirksey, Ursula Münster: Multispecies Studies: Cultivating Arts of Attentiveness.  *Environmental Humanities*, 1.5.2016, 8. vsk, nro 1, s. 1–23. doi:10.1215/22011919-3527695. ISSN 2201-1919. Artikkelin verkkoversio.